
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2249 

23 Νοεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της συστατικής πράξης του Ν.Π. με 
την επωνυμία «Ενιαία Σχολική Επιτροπή 1ου και 
2ου Δημοτικού Σχολείου Φαλάνης Δήμου Γιάν- 

νουλης». 1 

Τροποποίηση συστατικής πράξης του Νομικού Προ¬ 
σώπου του Δήμου Κατερίνης «Ενιαία Σχολική Επι¬ 
τροπή 1 ου Γυμνασίου». 2 

Τροποποίηση συστατικής πράξης του Νομικού Προ¬ 
σώπου Δημοσίου Δικαίου «Αθλητικός Οργανισμός 
Δήμου Κατερίνης (ΑΟΔΗΚ)». 3 


Κατάργηση της υπ’ αριθμ. 5462/14.6.2000 απόφασής 
μας περί συστάσεως ιδίου Νομικού Προσώπου 
στο Δήμο Κατερίνης Ν. Πιερίας, με την επωνυ¬ 
μία «Ενιαία Σχολική Επιτροπή 2ου Ενιαίου Λυκεί¬ 
ου - 3ου Τ.Ε.Ε. Εσπερινού Τ.Ε.Ε.- Σ.Ε.Κ. και Ι.Ε.Κ. 
και σύσταση νέου Νομικού με την επωνυμία «Ενι¬ 
αία Σχολική Επιτροπή 2ου Γ ενικού Λυκείου - 5ου 

Γενικού Λυκείου - Ι.Ε.Κ. Κατερίνης». 4 

Κατάργηση της υπ’ αριθμ. 5466/14.6.2000 απόφασής 
μας περί συστάσεως ιδίου Νομικού Προσώπου 
στο Δήμο Κατερίνης Ν. Πιερίας, με την επωνυμία 
«Ενιαία Σχολική Επιτροπή 2ου Τ.Ε.Ε.-Σ.Ε.Κ» και σύ¬ 
σταση νέου Νομικού Προσώπου με την επωνυμία 
«Ενιαία Σχολική Επιτροπή 2ου ΕΠΑΛ - Ε.Ε.Ε.Ε.Κ. 

Κατερίνης». 5 

Κατάργηση της υπ’ αριθμ. 5465/14.6.2000 απόφασής 
μας στο Δήμο Κατερίνης Ν. Πιερίας, με την επω¬ 
νυμία «Ενιαία Σχολική Επιτροπή 1ου Τ.Ε.Ε.-Σ.Ε.Κ» 
και σύσταση νέου Νομικού Προσώπου με την επω¬ 
νυμία «Ενιαία Σχολική Επιτροπή 1ου ΕΠΑΛ - Εσπε¬ 
ρινού ΕΠΑΛ-ΕΠΑΣ-ΤΕΕ Ειδικής Αγωγής-ΣΕΚ Κα¬ 


τερίνης. 6 

Τροποποίηση συστατικής πράξης του Νομικού Προσώ¬ 
που του Δήμου Κατερίνης «Σχολική Επιτροπή 11ου 

Δημοτικού Σχολείου και 11ου Νηπιαγωγείου». 7 

Σύσταση δημοτικής κοινωφελούς επιχείρησης με την 
επωνυμία «Δημοτική Κοινωφελής Επιχείρηση Δή¬ 
μου Αγίου Παύλου». 8 

Τροποποίηση της συστατικής πράξης του Δημοτι¬ 
κού Παιδικού Σταθμού Ν. Μουδανιών. 9 


ΑΠΟΦΑΣΕΙ Σ 

Αριθμ. οικ. 15387 (1) 

Τροποποίηση της συστατικής πράξης του Ν.Π. με την 
επωνυμία «Ενιαία Σχολική Επιτροπή 1ου και 2ου Δη¬ 
μοτικού Σχολείου Φαλάνης Δήμου Γιάννουλης» 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1) Τις διατάξεις: 

α) Των άρθρων 149,239, 240 και 243 του ν. 3463/2006 
«Κύρωση του κώδικα Δήμων και Κοινοτήτων»(ΦΕΚ 
114/2006/Α') 

β) Του άρθρου 6 του ν. 2503/1997 «Διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την τοπική αυτοδιοίκηση» (ΦΕΚ 107/1997/Α') 

γ) Του άρθρου 1 παρ. 2α του ν. 2469/1997 «Περιο¬ 
ρισμός και βελτίωση της αποτελεσματικότητας των 
κρατικών δαπανών» 

2) Την υπ’ αριθμ. 18774/2006 (ΦΕΚ 1726/2006/Τ.Β') από¬ 
φασή μας, περί σύστασης Νομικού Προσώπου με την 
επωνυμία «Ενιαία Σχολική Επιτροπή 1ου και 2ου Δημο¬ 
τικού Σχολείου Φαλάνης Δήμου Γ ιάννουλης» 

3) Την υπ’ αριθμ.. οικ 5851/2007 (ΦΕΚ 1157/τ.Β//2007) 
απόφασή μας, περί παροχής εξουσιοδότησης υπογρα¬ 
φής εγγράφων στον Προϊστάμενο της Δ/νσης Αυτ/σης 
και Αποκ/σης «Με εντολή Γ ενικού Γ ραμματέα Περιφέ¬ 
ρειας Θεσσαλίας». 

4) Την υπ’ αριθμ. 74/2007 απόφαση του Δημοτικού 
Συμβουλίου Γ ιάννουλης, περί τροποποίησης της συστα¬ 
τικής πράξης του Ν.Π. «Ενιαία Σχολική Επιτροπή 1ου και 
2ου Δημοτικού Σχολείου Φαλάνης Δήμου Γ ιάννουλης», 
αποφασίζουμε: 

Τροποποιούμε την υπ’ αριθμ. 18774/2006 (ΦΕΚ 
1726/2006/τ.Β') απόφασή μας, περί σύστασης Νομικού 
Προσώπου με την επωνυμία «Ενιαία Σχολική Επιτρο¬ 
πή 1ου και 2ου Δημοτικού Σχολείου Φαλάνης Δήμου 
Γ ιάννουλης» και προσαρμόζουμε τη συστατική του 
πράξη στις διατάξεις των άρθρων 239,240 και 243 του 
ν. 3463/2006, ως εξής: 

1) Συστήνει Νομικό Πρόσωπο Δημοσίου Δικαίου στο 
Δήμο Γ ιάννουλης με την επωνυμία: « Σχολική Επιτροπή 
1ου και 2ου Δημοτικού Σχολείου Φαλάνης» 

Το Νομικό Πρόσωπο «Σχολική Επιτροπή 1ου και 2ου 
Δημοτικού Σχολείου Φαλάνης» το οποίο περιλαμβάνει 

τις σχολικές μονάδες Ιο Δημοτικό Σχολείο Φαλάνης και 
2ο Δημοτικό Σχολείο Φαλάνης διοικείται από 7μελές 
Διοικητικό Συμβούλιο και απαρτίζεται σύμφωνα με τα 
άρθρα 240 και 243 παρ. 2 του ν. 3463/2006 από: 

α) Τέσσερις (4) Δημοτικούς Συμβούλους που ορίζονται 
από το Δημοτικό Συμβούλιο, εκ των οποίων οι δύο (2) 
ορίζονται από την μειοψηφία. 

β) Τον εκάστοτε Διευθυντή του 1ου Δημοτικού Σχο¬ 
λείου Φαλάνης 

γ) Τον εκάστοτε Διευθυντή του 2ου Δημοτικού Σχο¬ 
λείου Φαλάνης 

δ) Έναν εκπρόσωπο των οικείων συλλόγων γονέων 

Σε περίπτωση που η μειοψηφία δεν ορίσει συμβούλους 
ή εκείνοι που έχουν οριστεί παραιτηθούν, χωρίς να αντι- 
κατασταθούν, μετέχουν σύμβουλοι της πλειοψηφίας. 

Μετά τον ορισμό των μελών, το Δημοτικό Συμβούλιο 
εκλέγει από τα μέλη αυτά, τον Πρόεδρο και τον Αντιπρό¬ 
εδρο. Στην περίπτωση που ως μέλος έχει ορισθεί από το 
Συμβούλιο ο Δήμαρχος, αυτός αυτοδίκαια καθίσταται και 
Πρόεδρος του Διοικητικού Συμβουλίου του Ν.Π. 

Τον Πρόεδρο του Διοικητικού Συμβουλίου σε περίπτωση 
απουσίας ή κωλύματος αναπληρώνει ο Αντιπρόεδρος. 

Τα μέλη του Διοικητικού Συμβουλίου μπορούν να αντι- 
κατασταθούν κατά τη διάρκεια της θητείας τους, με 
απόφαση του Δημοτικού Συμβουλίου για σοβαρό λόγο 
που ανάγεται στην άσκηση των καθηκόντων τους. 

Η θητεία των μελών του Διοικητικού Συμβουλίου του 
Ν.Π. ορίζεται με απόφαση του Δημοτικού Συμβουλίου 
και λήγει πάντοτε με την εγκατάσταση του νέου Διοι¬ 
κητικού Συμβουλίου. 

2) Σκοπός του Νομικού Προσώπου είναι: 

Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φω¬ 
τισμού, ύδρευσης, τηλεφώνου, αποχέτευσης, αγοράς 
αναλωσίμων υλικών κ.λπ. 

Η εκτέλεση μικρών έργων για επισκευή και συντήρη¬ 
ση διδακτιρίων η αποκατάσταση φθορών και ζημιών 
των επίπλων, εξοπλισμού και γενικά των διδακτιριακών 
εγκαταστάσεων. 

Η φροντίδα για την εξεύρεση άλλων πόρων. 

Η εισήγηση προς τις αντίστοιχες διευθύνσεις πρω¬ 
τοβάθμιας και δευτεροβάθμιας εκπαίδευσης για τον 
εφοδιασμό από τον Οργανισμό Σχολικών Κτιρίων των 
σχολείων με έπιπλα και εξοπλιστικά είδη και από το 
Υπουργείο Εθνικής Παιδείας και Θρησκευμάτων με βι¬ 
βλία για τις σχολικές βιβλιοθήκες. 

Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων. 

Η λήψη κάθε άλλου μέτρου που κρίνεται αναγκαίο για 
την στήριξη της διοικητικής λειτουργίας των Σχολικών 
Μονάδων. 

3) Πόροι του Νομικού Προσώπου είναι: 

α. Η ετήσια επιχορήγηση του Κράτους 

β. Η ετήσια επιχορήγηση του Δήμου Γιάννουλης εφό¬ 
σον δεν επαρκέσουν οι πιστώσεις της Κρατικής επι¬ 
χορήγησης. 

γ. Κάθε είδους εισφορές, δωρεές, κληρονομιές και 
κληροδοσίες. 

δ. Εισπράξεις από το αντίτιμο των παρεχομένων 
πραγμάτων ή υπηρεσιών. 

ε. Πρόσοδοι από την περιουσία του. Περιουσία: Σχο¬ 
λικός κλήρος 124.587 τ.μ. και 87.500 τ.μ. του 1ου και 2ου 
Δημοτικού Σχολείου Φαλάνης. 

Με την παρούσα απόφαση δεν προκαλείται δαπάνη 
σε βάρος του προϋπολογισμού του Δήμου για το οικο¬ 
νομικό έτος 2007. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 7 Νοεμβρίου 2007 

Με εντολή Γ ενικού Γ ραμματέα Περιφέρειας 
Ο αναπληρωτής Προϊστάμενος 
ΑΠΟΣΤΟΛΟΣ ΝΤΟΒΑΣ 

-♦- 

Αριθμ. οικ.7664 (2) 

Τροποποίηση συστατικής πράξης του Νομικού Προσώ¬ 
που του Δήμου Κατερίνης «Ενιαία Σχολική Επιτρο¬ 
πή 1 ου Γυμνασίου» 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ107/τ.Α730.5.1997) 
«Διοίκηση, Οργάνωση, Στελέχωση της Περιφέρειας, ρύθμι¬ 
ση θεμάτων για τη Τοπική Αυτ/ση και άλλες διατάξεις». 

2. Τα άρθρα 239, 240 και 243 του ν. 3463/2006 (ΦΕΚ 
114/τΑ78.6.2006) «Κώδικας Δήμων και Κοινοτήτων». 

3. Την υπ’ αριθμ. 5464/2000 απόφασή μας περί «Σύ¬ 
στασης Νομικού Προσώπου στο Δήμο Κατερίνης με 
την επωνυμία «Ενιαία Σχολική Επιτροπή 1ου Γ υμνασίου» 
(ΦΕΚ 848/τ.Β7ΐ1.7.2000) 

4. Τις διατάξεις του άρθρου 90 του «Κώδικα νομοθεσίας 
για την Κυβέρνηση και τα κυβερνητικά όργανα», που 
κυρώθηκε με το άρθρο πρώτο του π.δ/τος 63/2005 (ΦΕΚ 
98 Α'), αναφορικά με τον έλεγχο δαπανών που προκα- 
λούν οι κανονιστικές διοικητικές πράξεις. 

5. Την υπ’ αριθμ. 85/2007 απόφαση του Δημοτικού 
Συμβουλίου Κατερίνης, με την οποία τροποποιείται η 
ανωτέρω απόφαση, αποφασίζουμε: 

Τροποποιούμε την υπ’ αριθμ. 5464/2000 απόφασή μας, 
με την οποία συστήθηκε το νομικό πρόσωπο με την 
επωνυμία «Ενιαία Σχολική Επιτροπή 1ου Γυμνασίου» 
(ΦΕΚ 848/τ.Β7ΐ1.7.2000): 

α) ως προς την Επωνυμία του σε «Σχολική Επιτροπή 
1ου Γ υμνασίου και 

β) ως προς τη Διοίκηση του ως εξής: 

Το Διοικητικό Συμβούλιο θα απαρτίζεται από πέντε 
(5) μέλη και θα μετέχουν σ’ αυτό οι εξής: 

Δύο (2) δημοτικοί σύμβουλοι με τους αναπληρωτές 
τους από τους οποίους ο ένας (1) θα προέρχεται από 
τη μειοψηφία. 

Ο Δ/ντής του 1ου Γ υμνασίου με τον αναπληρωτή του. 

Ένας (1) εκπρόσωπος του οικείου συλλόγου γονέων 
και κηδεμόνων, εφόσον λειτουργεί τέτοιος σύλλογος, 
με τον αναπληρωτή του. 

Ένας (1) εκπρόσωπος της μαθητικής κοινότητας της 
σχολικής μονάδας, με τον αναπληρωτή του. 

Ο πρόεδρος και ο αντιπρόεδρος της σχολικής επιτρο¬ 
πής θα εκλέγονται από το Δημοτικό Συμβούλιο. 

Η θητεία του διοικητικού συμβουλίου ακολουθεί τη 
θητεία του δημοτικού συμβουλίου. 

ΚΑΛΥΨΗ ΔΑΠΑΝΗΣ 

Από την απόφαση αυτή δεν προκαλείται δαπάνη σε 
βάρος των προϋπολογισμών του Δήμου Κατερίνης και 
του Νομικού Προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη 28 Σεπτεμβρίου 2007 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 

Αριθμ. 7489 (3) 

Τροποποίηση συστατικής πράξης του Νομικού Προσώ¬ 
που Δημοσίου Δικαίου «Αθλητικός Οργανισμός Δή¬ 
μου Κατερίνης (ΑΟΔΗΚ)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ107/τ.Α730.5.1997) 
«Διοίκηση, Οργάνωση, Στελέχωση της Περιφέρειας, ρύθμι¬ 
ση θεμάτων για τη Τοπική Αυτ/ση και άλλες διατάξεις». 

2. Τα άρθρα 239,240 και 243 του ν. 3463/2006 (ΦΕΚ 
114/τΑ'/8.6.2006) «Κώδικας Δήμων και Κοινοτήτων». 

4. Την υπ’ αριθμ. 2140/5.5.1997 απόφασή μας περί 
«Σύστασης Νομικού Προσώπου στο Δήμο Κατερίνης 
Ν.Πιερίας με την επωνυμία «Αθλητικός Οργανισμός Δή¬ 
μου Κατερίνης (ΑΟΔΗΚ)». 

5. Τις διατάξεις του άρθρου 90 του «Κώδικα νομοθεσίας 
για την Κυβέρνηση και τα κυβερνητικά όργανα», που 
κυρώθηκε με το άρθρο πρώτο του π.δ/τος 63/2005 (ΦΕΚ 
98 Α') αναφορικά με τον έλεγχο δαπανών που προκα- 
λούν οι κανονιστικές διοικητικές πράξεις. 

6. Τις υπ’ αριθμ. 11/2007 και 50/2007 αποφάσεις του 
Δημοτικού Συμβουλίου Κατερίνης, με τις οποίες τροπο¬ 
ποιείται η ανωτέρω απόφαση, αποφασίζουμε; 

Τροποποιούμε την υτί αριθμ. ΕΣ 2140/5.5.1997 απόφασή μας 
με την οποία συστήθηκε το Νομικό Πρόσωπο με την επω¬ 
νυμία «Αθλητικός Οργανισμός Δήμου Κατερίνης (ΑΟΔΗΚ)» 
(ΦΕΚ 469/Β/9.6.1997), ως προς τη διοίκηση του ως εξής: 

Ο ΑΟΔΗΚ διοικείται από 9/μελές Διοικητικό Συμβούλιο 
που τα τακτικά μέλη του ορίζονται μαζί με τους ανα¬ 
πληρωτές τους από το Δημοτικό Συμβούλιο. 

Στο Διοικητικό Συμβούλιο συμμετέχουν: 

Ο Δήμαρχος και τρεις (3) Δημοτικοί Σύμβουλοι ή τέσ¬ 
σερεις (4) Δημοτικοί Σύμβουλοι {τουλάχιστον δύο (2) από 
τα μέλη θα προέρχονται από τη μειοψηφία διότι τα μέλη 
του Διοικητικού Συμβουλίου είναι περισσότερα από 5. Σε 
περίπτωση που μέλος του Διοικητικού Συμβουλίου του 
Αθλητικού Οργανισμού Δήμου Κατερίνης έχει ορισθεί, από 
το Δημοτικό Συμβούλιο, ο Δήμαρχος, αυτός αυτοδίκαια 
καθίσταται και Πρόεδρος του Διοικητικού Συμβουλίου. 

- Πέντε (5) Δημότες που είναι χρήστες των υπηρεσιών 
του νομικού προσώπου ή που έχουν ανάλογη επαγγελ¬ 
ματική ή κοινωνική δράση ή ειδικές γνώσεις. Η θητεία 
του Διοικητικού Συμβουλίου ορίζεται για ένα (1) έτος. 

Κατά τα λοιπά ισχύει η συστατική πράξη του νομικού 
προσώπου που δημοσιεύτηκε στο ΦΕΚ469/Β/9.6.1997. 

ΚΑΛΥΨΗ ΔΑΠΑΝΗΣ 

Από την απόφαση αυτή δεν προκαλείται δαπάνη σε βά¬ 
ρος του προϋπολογισμού του Δήμου για το έτος 2007, ούτε 
σε βάρος του προϋπολογισμού του Νομικού προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 27 Σεπτεμβρίου 2007 

Ο Γενικός Γραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθμ. 7568 (4) 

Κατάργηση της υπ’ αριθμ. 5462/14.6.2000 απόφασής μας 
περί συστάσεως ίδιου Νομικού Προσώπου στο Δήμο Κα¬ 
τερίνης Ν. Πιερίας, με την επωνυμία «Ενιαία Σχολική Επι¬ 
τροπή 2ου Ενιαίου Λυκείου - 3ου Τ.Ε.Ε. Εσπερινού Τ.Ε.Ε.- 
Σ.Ε.Κ. και Ι.Ε.Κ. και σύσταση νέου Νομικού Προσώπου με 
την επωνυμία «Ενιαία Σχολική Επιτροπή 2ου Γ ενικού Λυ¬ 
κείου - 5ου Γ ενικού Λυκείου - Ι.Ε.Κ. Κατερίνης». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 239, 240, 241 και 243 του 


ν. 3463/2006 (ΦΕΚ114/τ.Α78.6.2006) «Κώδικας Δήμων και 
Κοινοτήτων». 

2. Τις διατάξεις του ν. 2503/1997 (ΦΕΚ 107/τ.Α730.5.1997). 
«Διοίκηση, οργάνωση, στελέχωση της Περ/ρειας, ρύθ¬ 
μιση θεμάτων για την Τοπική Αυτ/ση και άλλες διατά¬ 
ξεις». 

3. Την υπ’ αριθμ. 5462/14.6.2000 (ΦΕΚ 848/τ.Β7ΐ1.7.2000) 
απόφασή μας περί συστάσεως ίδιου Νομικού Προσώπου 
με την επωνυμία «Ενιαία Σχολική Επιτροπή 2ου Ενιαίου 
Λυκείου 3°» ΤΕΕ-ΣΕΚ και ΙΕΚ. 

4. Τ ις διατάξεις του άρθρου 90 του «Κώδικα νομοθεσίας 
για την Κυβέρνηση και τα κυβερνητικά όργανα», που 
κυρώθηκε με το άρθρο πρώτο του π.δ/τος 63/2005 (ΦΕΚ 
98 Α'), αναφορικά με τον έλεγχο δαπανών που προκα- 
λούν οι κανονιστικές διοικητικές πράξεις. 

5. Την υπ’ αριθμ. 525/2007 απόφαση του Δημοτικού Συμ¬ 
βουλίου Κατερίνης περί κατάργησης Νομικού Προσώπου, 
με την επωνυμία «Ενιαία Σχολική Επιτροπή 2ου Ενιαίου Λυ¬ 
κείου- 3ου ΤΕΕ- Εσπερινού ΤΕΕ - ΣΕΚ και ΙΕΚ» και σύσταση 
νέου Νομικού Προσώπου «Ενιαία Σχολική Επιτροπή 2ου 
Γ ενικού Λυκείου - 5ου Γ ενικού Λυκείου - ΙΕΚ Κατερίνης». 

6. Την υπ’ αριθμ. 6988/18.7.2005 απόφασή μας περί 
τροποποίησης της συστατικής πράξης της Ανωτέρω 
Σχολικής Επιτροπής η οποία δημοσιεύτηκε στο (ΦΕΚ 
1279/τ.Β'/13.9.2005), αποφασίζουμε: 

Α. Καταργούμε την υπ’ αριθμ. 5462/14.6.2000 απόφα¬ 
σή μας περί συστάσεως ιδίου Νομικού Προσώπου, με 
την επωνυμία «Ενιαία Σχολική Επιτροπή 2ου Ενιαίου 
Λυκείου - 3ου ΤΕΕ - Εσπερινού ΤΕΕ - ΣΕΚ και ΙΕΚ» για 
τους λόγους που αναφέρονται στην υπ’ αριθμ. 525/2007 
απόφαση του Δημοτικού Συμβουλίου Κατερίνης. 

Β. Συστήνουμε Νομικό Πρόσωπο με την επωνυμία «Ενι¬ 
αία Σχολική Επιτροπή 2ου Γ ενικού Λυκείου - 5ου Γ ενικού 
Λυκείου - ΙΕΚ Κατερίνης»: 

1. Σκοπός του Νομικού Προσώπου είναιΈργο της σχο¬ 
λικής επιτροπής είναι η διαχείριση των πιστώσεων που 
της διατίθενται για την κάλυψη των δαπανών λειτουρ¬ 
γίας των αντίστοιχων σχολείων (θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλώσι¬ 
μων υλικών κλπ.), η αμοιβή καθαριστριών, η εκτέλεση 
έργων για την επισκευή και συντήρηση των αντίστοιχων 
σχολείων και του κάθε είδους εξοπλισμού τους, η εισή¬ 
γηση προς την αντίστοιχη διεύθυνση Δευτεροβάθμιας 
Εκπαίδευσης για τον εφοδιασμό από τον Οργανισμό Σχο¬ 
λικών Κτιρίων των αντίστοιχων σχολείων με έπιπλα και 
εξοπλιστικά είδη και από το Υπουργείο Εθνικής Παιδείας 
και Θρησκευμάτων με βιβλία για τις αντίστοιχες σχολικές 
βιβλιοθήκες, η διαχείριση των εσόδων από την ενδεχόμενη 
εκμετάλλευση των σχολικών κυλικείων, καθώς και η λήψη 
κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

2. Διοίκηση του Νομικού Προσώπου 

Το Νομικό πρόσωπο διοικείται από 9μελές Διοικητικό 
Συμβούλιο αποτελούμενο από τα παρακάτω μέλη: 

1) Τέσσερις (4) δημοτικούς συμβούλους με τους ανα¬ 
πληρωτές τους, από τους οποίους οι δύο θα είναι από 
τη μειοψηφία. 

2) Τον εκάστοτε Διευθυντή του 2ου Γενικού Λυκείου 
με τον αναπληρωτή του. 

3) Τον εκάστοτε Διευθυντή του 5ου Γενικού Λυκείου 
με τον αναπληρωτή του. 

4) Ένα (1) εκπρόσωπο των οικείων συλλόγων γονέων, 
εφόσον λειτουργούν τέτοιοι σύλλογοι με τον αναπλη¬ 
ρωτή του. 

4)Έναν (1) εκπρόσωπο των μαθητικών κοινοτήτων με 
τον αναπληρωτή του. Ο Πρόεδρος και ο Αντιπρόεδρος 

θα εκλέγονται από το Δημοτικό Συμβούλιο Η θητεία 
των μελών του Διοικητικού Συμβουλίου ακολουθεί τη 
δημοτική περίοδο. 

3. Πόροι του Νομικού Προσώπου είναι: 

α) Η ετήσια επιχορήγηση του Δήμου. 

β) Η ετήσια επιχορήγηση του Κράτους. 

γ) Οι κάθε εισφορές, δωρεές, κληρονομιές και κλη¬ 
ροδοσίες. 

δ) Οι εισπράξεις από το αντίτιμο των παρεχόμενων 
πραγμάτων ή υπηρεσιών. 

ε) Οι πρόσοδοι από την περιουσία του. 

4. Περιουσία του Νομικού Προσώπου Το Νομικό αυτό 
Πρόσωπο δεν έχει περιουσία. 

δ. Εκπροσώπηση Νομικού Προσώπου 

Το Νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο και όταν 
αυτός απουσιάζει ή κωλύεται από τον αντιπρόεδρο. 

ΚΑΛΥΨΗ ΔΑΠΑΝΗΣ 

Με την απόφαση αυτή προκαλείται δαπάνη στον προϋ¬ 
πολογισμό του Δήμου Κατερίνης οικονομικού έτους 2007 
ποσό περίπου 80.000 ευρώ και για τα επόμενα οικονομικά 
έτη περίπου 200.000 ευρώ για κάθε έτος. Για το έτος 2007 
έχει προβλεφθεί ΚΑ 00.0614 (ποσό 1.426.449 ευρώ για όλες 
τις σχολικές επιτροπές του Δήμου Κατερίνης). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 1 Οκτωβρίου 2007 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθμ. 7570 (5) 

Κατάργηση της υπ’ αριθμ. 5466/14.6.2000 απόφασής μας 
περί συστάσεως ίδιου Νομικού Προσώπου στο Δήμο 
Κατερίνης Ν. Πιερίας, με την επωνυμία «Ενιαία Σχολι¬ 
κή Επιτροπή 2ου Τ.Ε.Ε.-Σ.Ε.Κ» και σύσταση νέου Νο¬ 
μικού Προσώπου με την επωνυμία «Ενιαία Σχολική 
Επιτροπή 2ου ΕΠΑΛ - Ε.Ε.Ε.Ε.Κ. Κατερίνης». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 239, 240, 241 και 243 του 
ν. 3463/2006 (ΦΕΚ114/τ.Α78.6.2006) «Κώδικας Δήμων και 
Κοινοτήτων». 

2. Τις διατάξεις του ν. 2503/1997 (ΦΕΚ 107/τ.Α'/30.5.1997). 
«Διοίκηση, οργάνωση, στελέχωση της Περ/ρειας, ρύθ¬ 
μιση θεμάτων για την Τοπική Αυτ/ση και άλλες διατά- 
ξεΐ· ς »· 

3. Τις διατάξεις του άρθρου 16 του ν. 2539/1997 «Συ¬ 
γκρότηση Πρωτοβάθμιας Τοπικής Αυτ/σης». 

4. Την υπ’ αριθμ. 5466/14.6.2000 (ΦΕΚ 848/τ.Β7ΐ1.7.2000) 
απόφασή μας περί συστάσεως ίδιου Νομικού Προσώπου 
με την επωνυμία «Ενιαία Σχολική Επιτροπή 2ου Τ.Ε.Ε. 
- Σ.Ε.Κ.». 

5. Τις διατάξεις του άρθρου 90 του «Κώδικα νομοθεσίας 
για την Κυβέρνηση και τα κυβερνητικά όργανα», που 
κυρώθηκε με το άρθρο πρώτο του π.δ/τος 63/2005 (ΦΕΚ 
98 Α'), αναφορικά με τον έλεγχο δαπανών που προκα- 
λούν οι κανονιστικές διοικητικές πράξεις. 

6. Την υπ’ αριθμ. 527/2007 απόφαση του Δημοτικού 
Συμβουλίου Κατερίνης περί κατάργησης Νομικού Προ¬ 
σώπου, με την επωνυμία «Ενιαία Σχολική Επιτροπή 2ου 
Τ.Ε.Ε.-Σ.Ε.Κ» και σύσταση νέου Νομικού Προσώπου«Ενιαία 
Σχολική Επιτροπή 2ου ΕΠΑΛ - Ε.Ε.Ε.Ε.Κ. Κατερίνης», απο¬ 
φασίζουμε: 


Α. Καταργούμε την υπ’ αριθμ. 5466/14.6.2000 απόφασή 
μας περί συστάσεως ίδιου Νομικού Προσώπου, με την 
επωνυμία «Ενιαία Σχολική Επιτροπή 2ου Τ.Ε.Ε-Σ.Ε.Κ.» 
για τους λόγους που αναφέρονται στην αριθμ.527/07 
απόφαση του Δημοτικού Συμβουλίου Κατερίνης. 

Β. Συστήνουμε στο Δήμο Κατερίνης Νομού Πιερίας 
ίδιο Νομικό Πρόσωπο με την επωνυμία «Ενιαία Σχολική 
Επιτροπή 2ου ΕΠΑΛ - Ε.Ε.Ε.Ε.Κ. Κατερίνης»: 

1. Σκοπός του Νομικού Προσώπου είναι: 

Έργο της σχολικής επιτροπής είναι η διαχείριση των 
πιστώσεων που της διατίθενται για την κάλυψη των 
δαπανών λειτουργίας των αντίστοιχων σχολείων (θέρ¬ 
μανσης, φωτισμού, ύδρευσης, τηλεφώνου, αποχέτευσης, 
αγοράς αναλώσιμων υλικών κλπ.), η αμοιβή καθαριστρι¬ 
ών, η εκτέλεση έργων για την επισκευή και συντήρηση 
των αντίστοιχων σχολείων και του κάθε είδους εξοπλι¬ 
σμού τους, η εισήγηση προς την αντίστοιχη διεύθυνση 
Δευτεροβάθμιας Εκπαίδευσης για τον εφοδιασμό από 
τον Οργανισμό Σχολικών Κτιρίων των αντίστοιχων σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για 
τις αντίστοιχες σχολικές βιβλιοθήκες, η διαχείριση των 
εσόδων από την ενδεχόμενη εκμετάλλευση των σχο¬ 
λικών κυλικείων, καθώς και η λήψη κάθε άλλου μέτρου 
που κρίνεται αναγκαίο για τη στήριξη της διοικητικής 
λειτουργίας των σχολικών μονάδων. 

2. Το Νομικό πρόσωπο διοικείται από 9μελές Διοικητι¬ 
κό Συμβούλιο αποτελούμενο από τα παρακάτω μέλη: 

1) Τέσσερις δημοτικούς συμβούλους με τους αναπλη¬ 
ρωτές τους, από τους οποίους οι δύο θα είναι από τη 
μειοψηφία 

2) Τους εκάστοτε (2) Διευθυντές των Σχολικών μο¬ 
νάδων (2ου ΕΠΑΛ - Ε.Ε.Ε.Ε.Κ.) με τους αναπληρωτές 
τους. 

3) Έναν (1) εκπρόσωπο των οικείων συλλόγων γονέων, 
εφόσον λειτουργούν τέτοιοι σύλλογοι με τον αναπλη¬ 
ρωτή του. 

4) Ένα (1) εκπρόσωπο των μαθητικών κοινοτήτων με 
τον αναπληρωτή του. 

5) Ένα (1) δημότη ή κάτοικο που είναι χρήστης των 
υπηρεσιών του Νομικού Προσώπου με τον αναπληρωτή 
του που ορίζεται από το Δημοτικό Συμβούλιο. 

Ο Πρόεδρος και ο Αντιπρόεδρος θα εκλέγονται από 
το Δημοτικό Συμβούλιο. 

Η θητεία των μελών του Διοικητικού Συμβουλίου ακο¬ 
λουθεί τη δημοτική περίοδο. 

3. Πόροι του Νομικού Προσώπου είναι: 

α) Η ετήσια επιχορήγηση του Δήμου. 

β) Η ετήσια επιχορήγηση του Κράτους. 

γ) Οι κάθε εισφορές, δωρεές, κληρονομιές και κλη¬ 
ροδοσίες. 

δ) Οι εισπράξεις από το αντίτιμο των παρεχόμενων 
πραγμάτων ή υπηρεσιών. 

ε) Οι πρόσοδοι από την περιουσία του. 

4. Περιουσία του Νομικού Προσώπου 

Το Νομικό αυτό Πρόσωπο δεν έχει περιουσία. 

5. Εκπροσώπηση Νομικού Προσώπου 

Το Νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον 

Πρόεδρο και όταν αυτός απουσιάζει ή κωλύεται από 
τον αντιπρόεδρο. 

ΚΑΛΥΨΗ ΔΑΠΑΝΗΣ 

Με την απόφαση αυτή προκαλείται δαπάνη στον προ¬ 
ϋπολογισμό του Δήμου Κατερίνης οικονομικού έτους 
2007 30.000 ευρώ και για τα επόμενα οικονομικά έτη 
περίπου 80.000 ευρώ για κάθε έτος. Γ ια το έτος 2007 

έχει προβλεφθεί ΚΑ 00.0614 (ποσό 1.426.449 ευρώ για 
όλες τις σχολικές επιτροπές του Δήμου Κατερίνης). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 1 Οκτωβρίου 2007 

Ο Γενικός Γραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθμ. 7569 (6) 

Κατάργηση της υπ’ αριθμ. 5465/14.6.2000 απόφασής μας 
στο Δήμο Κατερίνης Ν. Πιερίας, με την επωνυμία 
«Ενιαία Σχολική Επιτροπή 1ου Τ.Ε.Ε.-Σ.Ε.Κ» και σύστα¬ 
ση νέου Νομικού Προσώπου με την επωνυμία «Ενι¬ 
αία Σχολική Επιτροπή 1ου ΕΠΑΛ - Εσπερινού ΕΠΑΛ- 
ΕΠΑΣ-ΤΕΕ Ειδικής Αγωγής-ΣΕΚ Κατερίνης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 239, 240, 241 και 243 του 
ν. 3463/2006 (ΦΕΚ 114/τ.Α78.6.2006) «Κώδικας Δήμων και 
Κοινοτήτων». 

2. Τις διατάξεις του ν. 2503/1997 (ΦΕΚ 107/τ.Α730.5.1997). 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτ/ση και άλλες διατά¬ 
ξεις». 

3. Τις διατάξεις του άρθρου 16 του ν. 2539/1997 «Συ¬ 
γκρότηση Πρωτοβάθμιας Τοπικής Αυτ/σης». 

4. Την υπ’ αριθμ. 5465/14.6.2000 (ΦΕΚ 848/τ.Β7ΐ4.6.2000) 
απόφασή μας περί συστάσεως ίδιου Νομικού Προσώπου 
με την επωνυμία «Ενιαία Σχολική Επιτροπή 1ου Τ.Ε.Ε. 
- Σ.Ε.Κ.». 

5. Τις διατάξεις του άρθρου 90 του «Κώδικα νομοθεσίας 
για την Κυβέρνηση και τα κυβερνητικά όργανα», που 
κυρώθηκε με το άρθρο πρώτο του π.δ/τος 63/2005 (ΦΕΚ 
98 Α'), αναφορικά με τον έλεγχο δαπανών που προκα- 
λούν οι κανονιστικές διοικητικές πράξεις. 

6. Την υπ’ αριθμ. 526/2007 απόφαση του Δημοτικού 
Συμβουλίου Κατερίνης περί κατάργησης Νομικού Προ¬ 
σώπου, με την επωνυμία «Ενιαία Σχολική Επιτροπή 1ου 
Τ.Ε.Ε.-Σ.Ε.Κ.» και σύσταση νέου Νομικού Προσώπου «Ενιαία 
Σχολική Επιτροπή 1ου ΕΠΑΛ - Εσπερινού ΕΠΑΛ-ΕΠΑΣ-ΤΕΕ 
Ειδικής Αγωγής-ΣΕΚ Κατερίνης», αποφασίζουμε: 

Α. Καταργούμε την υπ’ αριθμ. 5465/14.6.2000 απόφασή 
μας περί συστάσεως ιδίου Νομικού Προσώπου, με την 
επωνυμία «Ενιαία Σχολική Επιτροπή 1ου Τ.Ε.Ε.-Σ.Ε.Κ.» για 
τους λόγους που αναφέρονται στην υπ’ αριθμ. 526/2007 
απόφαση του Δημοτικού Συμβουλίου Κατερίνης. 

Β. Συστήνουμε στο Δήμο Κατερίνης Νομού Πιερίας 
ίδιο Νομικό Πρόσωπο με την επωνυμία «Ενιαία Σχολική 
Επιτροπή 1ου ΕΠΑΛ - Εσπερινού ΕΠΑΛ-ΕΠΑΣ-ΤΕΕ Ειδι¬ 
κής Αγωγής-ΣΕΚ Κατερίνης». 

1. Σκοπός του Νομικού Προσώπου είναι: 

Έργο της σχολικής επιτροπής είναι η διαχείριση των 
πιστώσεων που της διατίθενται για την κάλυψη των 
δαπανών λειτουργίας των αντίστοιχων σχολείων (θέρ¬ 
μανσης, φωτισμού, ύδρευσης, τηλεφώνου, αποχέτευσης, 
αγοράς αναλώσιμων υλικών κ.λπ.), η αμοιβή καθαριστρι¬ 
ών, η εκτέλεση έργων για την επισκευή και συντήρηση 
των αντίστοιχων σχολείων και του κάθε είδους εξοπλι¬ 
σμού τους, η εισήγηση προς την αντίστοιχη διεύθυνση 
Δευτεροβάθμιας Εκπαίδευσης για τον εφοδιασμό από 
τον Οργανισμό Σχολικών Κτιρίων των αντίστοιχων σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και Θρησκευμάτων με βιβλία για 
τις αντίστοιχες σχολικές βιβλιοθήκες, η διαχείριση των 


εσόδων από την ενδεχόμενη εκμετάλλευση των σχο¬ 
λικών κυλικείων, καθώς και η λήψη κάθε άλλου μέτρου 
που κρίνεται αναγκαίο για τη στήριξη της διοικητικής 
λειτουργίας των σχολικών μονάδων. 

2. Διοίκηση του Νομικού Προσώπου 

Το Νομικό πρόσωπο διοικείται από Ιίμελές Διοικητικό 
Συμβούλιο αποτελούμενο από τα παρακάτω μέλη: 

1) Τέσσερις (4) δημοτικούς συμβούλους με τους ανα¬ 
πληρωτές τους, από τους οποίους οι δύο θα είναι από 
τη μειοψηφία. 

2) Τους εκάστοτε πέντε (5) Διευθυντές των Σχολικών 
μονάδων (1ου ΕΠΑΛ - Εσπερινού ΕΠΑΛ - ΕΠΑΣ - ΤΕΕ 
Ειδικής Αγωγής και ΣΕΚ Κατερίνης) με τους αναπλη¬ 
ρωτές τους. 

3) Έναν (1) εκπρόσωπο των οικείων συλλόγων γονέων, 
εφόσον λειτουργούν τέτοιοι σύλλογοι με τον αναπλη¬ 
ρωτή του. 

4) Έναν (1) εκπρόσωπο των μαθητικών κοινοτήτων με 
τον αναπληρωτή του. 

Ο Πρόεδρος και ο Αντιπρόεδρος θα εκλέγονται από 
το Δημοτικό Συμβούλιο. 

Η θητεία των μελών του Διοικητικού Συμβουλίου ακο¬ 
λουθεί τη δημοτική περίοδο. 

3. Πόροι του Νομικού Προσώπου είναι: 

α) Η ετήσια επιχορήγηση του Δήμου. 

β) Η ετήσια επιχορήγηση του Κράτους. 

γ) Οι κάθε εισφορές, δωρεές, κληρονομιές και κλη¬ 
ροδοσίες. 

δ) Οι εισπράξεις από το αντίτιμο των παρεχόμενων 
πραγμάτων ή υπηρεσιών. 

ε) Οι πρόσοδοι από την περιουσία του. 

4. Περιουσία του Νομικού Προσώπου 

Το Νομικό αυτό Πρόσωπο δεν έχει περιουσία. 

5. Εκπροσώπηση Νομικού Προσώπου 

Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο και όταν 
αυτός απουσιάζει ή κωλύεται από τον αντιπρόεδρο. 

ΚΑΛΥΨΗ ΔΑΠΑΝΗΣ 

Με την απόφαση αυτή προκαλείται δαπάνη στον προ¬ 
ϋπολογισμό του Δήμου Κατερίνης οικονομικού έτους 
2007 40.000 ευρώ και για τα επόμενα οικονομικά έτη 
περίπου 120.000 ευρώ για κάθε έτος. Για το έτος 2007 
έχει προβλεφθεί ΚΑ 00.0614 (ποσό 1.426.449 ευρώ για 
όλες τις σχολικές επιτροπές του Δήμου Κατερίνης). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 1 Οκτωβρίου 2007 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθμ. οικ. 7665 (7) 

Τροποποίηση συστατικής πράξης του Νομικού Προσώ¬ 
που του Δήμου Κατερίνης «Σχολική Επιτροπή 11ου 
Δημοτικού Σχολείου και 11ου Νηπιαγωγείου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/τ.Α730.5.1997) 
«Διοίκηση, Οργάνωση, Στελέχωση της Περιφέρειας, ρύθμι¬ 
ση θεμάτων για τη Τοπική Αυτ/ση και άλλες διατάξεις». 

2. Τα άρθρα 239, 240 και 243 του ν. 3463/2006 (ΦΕΚ 
114/τ.Α78.6.2006) «Κώδικας Δήμων και Κοινοτήτων». 

3. Την υπ’ αριθμ. 1016/4.2.1999 απόφασή μας περί «Σύ¬ 
στασης Νομικού Προσώπου στο Δήμο Κατερίνης με την 

επωνυμία «Σχολική Επιτροπή 11ου Δημοτικού και 11ου 
Νηπιαγωγείου (ΦΕΚ 205/τ.Β'/1Τ3-1999) 

4. Τις διατάξεις του άρθρου 90 του «Κώδικα νομοθεσίας 
για την Κυβέρνηση και τα κυβερνητικά όργανα», που 
κυρώθηκε με το άρθρο πρώτο του π.δ/τος 63/2005 (ΦΕΚ 
98 Α'), αναφορικά με τον έλεγχο δαπανών που προκα- 
λούν οι κανονιστικές διοικητικές πράξεις. 

5. Την υπ’ αριθμ. 215/2007 απόφαση του Δημοτικού 
Συμβουλίου Κατερίνης, με την οποία τροποποιείται η 
ανωτέρω απόφαση, αποφασίζουμε: 

Τροποποιούμε την υπ’ αριθμ. 1016/4.2.1999 απόφασή 
μας με την οποία συστήθηκε το νομικό πρόσωπο με την 
επωνυμία «Σχολική Επιτροπή 11ου Δημοτικού Σχολείου 
και 11ου Νηπιαγωγείου»/ ΦΕΚ 205/τ.Β"/11.3.1999): 

α) ως προς την επωνυμία του από «Σχολική Επιτρο¬ 
πή 11ου Δημοτικού Σχολείου - 11ου Νηπιαγωγείου» σε 
«Σχολική Επιτροπή 11ου Δημοτικού Σχολείου - 11ου Νη¬ 
πιαγωγείου - 23ου Νηπιαγωγείου», 

β) ως προς τα μέλη του Διοικητικού Συμβουλίου που 
διοικεί το ανωτέρω Νομικό Πρόσωπο και ορίζει όπως το 
Νομικό Πρόσωπο διοικείται από επταμελές Διοικητικό 
Συμβούλιο στο οποίο θα μετέχουν οι εξής: 

Δύο (2) δημοτικοί σύμβουλοι με τους αναπληρωτές 
τους από τους οποίους ο ένας (1) θα προέρχεται από 
τη μειοψηφία. 

Οι διευθυντές των σχολικών μονάδων με τους ανα¬ 
πληρωτές τους. 

Ένας (1) εκπρόσωπος των οικείων συλλόγων γονέων, 
εφόσον λειτουργούν τέτοιοι σύλλογοι, με τους ανα¬ 
πληρωτές τους. 

Ένας (1) δημότης με τον αναπληρωτή του. 

Ο πρόεδρος και ο αντιπρόεδρος της σχολικής επιτρο¬ 
πής θα εκλέγονται από το Δημοτικό Συμβούλιο. 

Η θητεία του διοικητικού συμβουλίου ακολουθεί τη 
θητεία του δημοτικού συμβουλίου. 

ΚΑΛΥΨΗ ΔΑΠΑΝΗΣ 

Από την απόφαση αυτή δεν προκαλείται δαπάνη σε 
βάρος του προϋπολογισμού του Δήμου Κατερίνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη 28 Σεπτεμβρίου 2007 

Ο Γενικός Γραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 

-♦- 

Αριθμ. 31167 (8) 

Σύσταση δημοτικής κοινωφελούς επιχείρησης με την 
επωνυμία «Δημοτική Κοινωφελής Επιχείρηση Δήμου 
Αγίου Παύλου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις: 

α) Των άρθρων 252 - 255 του ν. 3463/2006 (ΦΕΚ 114Α/8.6.2006) 
«Κύρωση του Κώδικα Δήμων και Κοινοτήτων». 

β) Τις διατάξεις της παρ. 10 του άρθρου 6 του ν. 2503/ 
1997 (ΦΕΚ 107Α') «Διοίκηση, οργάνωση, στελέχωση της 
Περιφέρειας, ρύθμιση θεμάτων για την τοπική αυτοδι¬ 
οίκηση και άλλες διατάξεις». 

γ) Τις διατάξεις της παρ. 3 του άρθρου 90 του π.δ. 
63/2005 (ΦΕΚ 98Α') «Κωδικοποίηση της νομοθεσίας για 
την Κυβέρνηση και τα κυβερνητικά όργανα που αφορούν 
τον έλεγχο των δαπανών που προκαλούν οι κανονιστι¬ 
κές διοικητικές πράξεις». 


2) Τις υπ’ αριθμ. 107/2007 και 156/2007 αποφάσεις του 
Δημοτικού Συμβουλίου Αγίου Παύλου που αφορούν τη 
σύσταση της ανωτέρω Επιχείρησης. 

3) Τη σχετική οικονομοτεχνική μελέτη που αφορά τη 
σύσταση της ανωτέρω επιχείρησης. 

4) Την υπ’ αριθμ. 5631/26.7.2000 (ΦΕΚ 1032/Β/22.8.2000) 
απόφαση του Γενικού Γραμματέα Περιφέρειας Κε¬ 
ντρικής Μακεδονίας όπως αναδημοσιεύτηκε στο ΦΕΚ 
1339/τ.Β76.11.2000, τροποποιήθηκε και συμπληρώθηκε 
με την υπ’ αριθμ. 7427/19.8.2004 (ΦΕΚ 1293/Β723.8.2004) 
απόφασή μας «περί ορισμού εισηγητών και μεταβίβαση 
εξουσίας υπογραφής «Με εντολή Γ ενικού Γ ραμματέα» 
αποφάσεων, εγγράφων και άλλων πράξεων στο Γ ενικό 
Διευθυντή, Διευθυντές και Προϊσταμένους Διευθύνσεων, 
Τμημάτων και Γ ραφείων των Υπηρεσιών της Περιφέρει¬ 
ας Κεντρικής Μακεδονίας», αποφασίζουμε: 

Τη σύσταση στο Δήμο Αγίου Παύλου του Νομού Θεσσα¬ 
λονίκης κοινωφελή δημοτική επιχείρηση με την επωνυμία 
«Δημοτική Κοινωφελής Επιχείρηση Δήμου Αγίου Παύλου», 
ως ίδιο νομικό πρόσωπο ιδιωτικού δικαίου διεπόμενο από τις 
διατάξεις των άρθρων 252 και επόμενα του ν. 3463/2006: 
α)Έδρα 

Έδρα της Επιχείρησης είναι η έδρα του Δήμου Αγίου 
Παύλου. 
β)Σκοπός 

Σκοπός της Δημοτικής Επιχείρησης είναι η οργάνωση 
λειτουργιών ή δραστηριοτήτων και η παροχή υπηρεσι¬ 
ών συναφών ή συνδεομένων με τις αρμοδιότητες του 
Δήμου, που αναφέρονται στους τομείς δράσης: 

1. «Κοινωνική Προστασία και Αλληλεγγύη» 
Συγκεκριμένα περιλαμβάνονται: 

α) Η εφαρμογή πολιτικών ή η συμμετοχή σε δρά¬ 
σεις που αποσκοπούν στην υποστήριξη και κοινωνική 
φροντίδα της βρεφικής και παιδικής ηλικίας και της 
τρίτης ηλικίας (όπως η λειτουργία παιδικών και βρε¬ 
φονηπιακών σταθμών, βρεφοκομείων, ορφανοτροφείων, 
κέντρων ανοικτής περίθαλψης και ημερήσιας φροντίδας, 
ψυχαγωγίας και αναψυχής ηλικιωμένων, γηροκομείων 
κλπ) και τη μελέτη και εφαρμογή σχετικών κοινωνικών 
προγραμμάτων. 

β) Η εφαρμογή πολιτικών ή η συμμετοχή σε δράσεις 
και προγράμματα, που στοχεύουν στη μέριμνα, υποστή¬ 
ριξη και φροντίδα ευπαθών κοινωνικών ομάδων με την 
παροχή υπηρεσιών υγείας και την προαγωγή ψυχικής 
υγείας (όπως η δημιουργία ιατρείων, κέντρων αγωγής 
υγείας, υποστήριξης και αποκατάστασης ατόμων με 
αναπηρία, κέντρων ψυχικής υγείας, συμβουλευτικής στή¬ 
ριξης των θυμάτων ενδοοικογενειακής βίας και βίας 
κατά συνοικούντων προσώπων και κέντρων πρόληψης 
κατά εξαρτησιογόνων ουσιών). 

γ) Ο σχεδιασμός και εφαρμογή προγραμμάτων ή συμ¬ 
μετοχή σε προγράμματα και δράσεις για την ένταξη 
αθίγγανων, παλιννοστούντων ομογενών, μεταναστών 
και προσφύγων στην κοινωνική, οικονομική και πολιτι¬ 
στική ζωή της τοπικής κοινωνίας. 

δ) Η προώθηση και ανάπτυξη του εθελοντισμού και 
της κοινωνικής αλληλεγγύης (δημιουργία τοπικών δικτύ¬ 
ων κοινωνικής αλληλεγγύης, εθελοντικών οργανώσεων 
και ομάδων εθελοντών, που θα δραστηριοποιούνται 
για την επίτευξη των στόχων και την υποβοήθηση του 
έργου της κοινωνικής προστασίας και αλληλεγγύης του 
Δήμου (ή της Κοινότητας). 

2. «Παιδεία, Πολιτισμός, Αθλητισμός» 

Συγκεκριμένα περιλαμβάνονται: 

α) Η ίδρυση και λειτουργία βιβλιοθηκών, 
β) Η ίδρυση και λειτουργία δημιουργικής απασχόλη¬ 
σης παιδιών. 

γ) Η ίδρυση και λειτουργία πάρκων κυκλοφοριακής 
αγωγής. 

δ) Η εφαρμογή πολιτικών για την ανάδειξη και προ¬ 
στασία του τοπικού πολιτισμού, η προβολή των πολιτι¬ 
στικών αγαθών και των σύγχρονων πολιτιστικών έργων, 
που παράγονται σε τοπικό επίπεδο. 

ε) Η διοργάνωση συναυλιών, θεατρικών παραστάσεων 
και άλλων πολιτιστικών εκδηλώσεων ή η συμμετοχή 
τους σ’ αυτά. 

στ) Η προώθηση πολιτιστικών ανταλλαγών, σε εθνικό, 
ευρωπαϊκό και διεθνές επίπεδο, 
ζ) Η ανάπτυξη του πολιτιστικού τουρισμού, 
η) Η συντήρηση και διαχείριση αθλητικών εγκατα¬ 
στάσεων. 

θ) Η προώθηση και εφαρμογή προγραμμάτων ενίσχυ¬ 
σης μαζικού αθλητισμού και διοργάνωση αθλητικών εκ¬ 
δηλώσεων. 

3. «Περιβάλλον» 

Συγκεκριμένα περιλαμβάνονται: Η εκπόνηση τοπικών 
προγραμμάτων για την προστασία και αναβάθμιση του 
φυσικού, αρχιτεκτονικού και πολιτιστικού περιβάλλο¬ 
ντος, στο πλαίσιο των εθνικών και ευρωπαϊκών πολι¬ 
τικών, 
γ) Διάρκεια 

Η διάρκεια της Επιχείρησης σε σαράντα (40) χρόνια 
από την ημερομηνία δημοσίευσης της συστατικής πρά¬ 
ξης στην Εφημερίδα της Κυβερνήσεως. 
δ) Κεφάλαιο 

Το κεφάλαιο της Επιχείρησης ορίζεται στο ποσό των 
τριάντα χιλιάδων (30.000,00) ευρώ, 
ε) Διοίκηση 

Η επιχείρηση διοικείται από Διοικητικό Συμβούλιο, το 
οποίο αποτελείται από επτά (7) μέλη, τα οποία ορίζο¬ 
νται μαζί με τους αναπληρωτές τους από το Δημοτικό 
Συμβούλιο Αγίου Παύλου. Από τα μέλη αυτά (4) είναι 
αιρετοί εκπρόσωποι του Δήμου εκ των οποίων ο ένας 
θα προέρχεται από τη μειοψηφία. Δύο (2) είναι δημό¬ 
τες ή κάτοικοι του Δήμου με ανάλογη πείρα ή γνώσεις 
σχετικές με το αντικείμενο της Επιχείρησης. Ένας (1) 
είναι εκπρόσωπος των εργαζομένων στην επιχείρηση, 
αν αυτή απασχολεί περισσότερους από είκοσι (20) ερ¬ 
γαζόμενους, υποδεικνυόμενος από τη γενική συνέλευση 
αυτών (στην περίπτωση αυτή οι δημότες ή κάτοικοι θα 
μειώνονται σε έναν) και ένας (1) είναι εκπρόσωπος κοι¬ 
νωνικού φορέα της περιοχής, ειδικότερα του Αθλητικού 
Συλλόγου «ΑΧΙΛΛΕΑΣ» Αγίου Παύλου. 

Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου και σε κάθε περίπτω¬ 
ση η θητεία του λήγει το αργότερο τρεις (3) μήνες μετά 
την εγκατάσταση του νέου Δημοτικού Συμβουλίου 
στ) Πόροι 

Πόροι της Επιχείρησης είναι τα έσοδα: 

- Από την άσκηση της πνευματικής και πολιτιστικής 
δραστηριότητας. 

- Από την άσκηση των αθλητικών δραστηριοτήτων 
και από τη λειτουργία αθλητικών χώρων. 

- Από τη διοργάνωση εθνικών και κοινοτικών προ¬ 
γραμμάτων. 

- Από την παροχή υπηρεσιών συναφών ή συνδεομένων 
με το αντικείμενο των δρασπριοτήτων της. 

- Από τη χρηματοδότηση του Δήμου Αγίου Παύλου 
για τις δραστηριότητες και τις παρεχόμενες από την 
Επιχείρηση υπηρεσίες. 

- Από τις αναθέσεις του Δήμου Αγίου Παύλου και των 
νομικών προσώπων αυτού, καθώς και από τη σύναψη 
προγραμματικών συμβάσεων. 


- Από κληρονομιές, εισφορές, δωρεές και λοιπές επι¬ 
χορηγήσεις. 

- Από προσόδους της περιουσία της. 

ζ) Λύση - Εκκαθάριση 

Η επιχείρηση διαλύεται: 

α) Πριν την πάροδο της διάρκειάς της με απόφαση του 
Δημοτικού Συμβουλίου με την απόλυτη πλειοψηφία του 
συνόλου των μελών του και πράξη του Γ ενικού Γ ραμμα- 
τέα της Περιφέρειας Κεντρικής Μακεδονίας. 

β) Όταν λήξει, χωρίς να παραταθεί, η διάρκεια της 
επιχείρησης. 

γ) Αν καταστεί ανενεργός για χρονικό διάστημα άνω 
των δύο (2) ετών. 

δ) Σε περίπτωση πτώχευσής της. 

Τη διάλυση της Επιχείρησης ακολουθεί η εκκαθάριση 
αυτής. Μετά την εκκαθάριση της Επιχείρησης, όσα πε¬ 
ριουσιακά στοιχεία απομένουν περιέρχονται στο Δήμο 
Αγίου Παύλου. 

Η εκκαθάριση γίνεται μόνο από ορκωτούς ελεγκτές, 
που ορίζονται από το Δημοτικό Συμβούλιο. 

Από τις διατάξεις της παρούσας απόφασης προκαλεί- 
ται δαπάνη σε βάρος του Κ.Α. 02.10.7514.01 του προϋπο¬ 
λογισμού του Δήμου Αγίου Παύλου οικονομικού έτους 
2007 ποσού 30.000,00 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 31 Οκτωβρίου 2007 

Με εντολή Γ ενικού Γ ραμματέα Περιφέρειας 
Ο Διευθυντής 
ΝΙΚΟΛΑΟΣ X. ΤΣΟΤΣΟΛΗΣ 

-♦- 

Αριθμ. 6986 (9) 

Τροποποίηση της συστατικής πράξης του Δημοτικού 
Παιδικού Σταθμού Ν. Μουδανιών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του άρ. 240 του ν. 3463/2006. 

2) Την υπ’ αριθμ. 8/26.1.2007 εγκύκλιο του Υπουργείου 
Εσωτερικών, Δημόσιας Διοίκησης και Αποκέντρωσης. 

3) Την υπ’ αριθμ. 33/27871/18.5.2007 εγκύκλιο του 
Υπουργείου Εσωτερικών, Δημόσιας Διοίκησης και Απο¬ 
κέντρωσης. 

4) Τις διατάξεις της παραγράφου 6 του άρθρου 9 του 
ν. 2503/1997, και 

5) Τη συστατική πράξη του Δημοτικού Παιδικού Σταθ¬ 
μού Νέων Μουδανιών (ήτοι την υπ’ αριθμ. 885/24.12.1997 
απόφαση του Γ ενικού Γ ραμματέα της Περιφέρειας Κε¬ 
ντρικής Μακεδονίας, που δημοσιεύθηκε στο Φ.Ε.Κ. 268/τ. 
Β718.3.1998). 

6) Την υπ’ αριθμ. 18/1.3.2004 απόφαση του Γενικού 
Γραμματέα της Περιφέρειας Κεντρικής Μακεδονίας 
(ΦΕΚ 606/Α/26.4.2004), με την οποία τροποποιήθηκε η 
συστατική πράξη Δημοτικού Παιδικού Σταθμού Νέων 
Μουδανιών. 

7) Την υπ’ αριθμ. 345/2007 απόφαση του Δημοτικού 
Συμβουλίου Μουδανιών. 

8) Την υπ’ αριθμ. 5631/2000 απόφαση του Γεν. Γραμ¬ 
ματέα Περιφέρειας Κεντρικής Μακεδονίας «Ορισμός 
εισηγητών και μεταβίβαση εξουσιοδότησης υπογραφής 
«Με εντολή Γ εν. Γ ραμματέα» αποφάσεων, εγγράφων και 
άλλων πράξεων στο Γενικό Δ/ντη και στους Προϊστ. 
Δ/νσεων, Τμημάτων και Γραφείων, των υπηρεσιών της 
Περιφέρειας», αποφασίζουμε: 

Τροποποιείται η συστατική πράξη του Νομικού Προ¬ 
σώπου Δημοσίου Δικαίου του Δήμου Μουδανιών με την 

επωνυμία «Δημοτικός Παιδικός Σταθμός Ν. Μουδανιών» 
ως προς τα εξής: 

Παράγραφος 3.β: Η ετήσια επιχορήγηση του Δήμου 
Μουδανιών, που ανέρχεται έως το ποσό των 150.000 
ευρώ, καθώς και τυχόν έκτακτη επιχορήγηση. 

Παράγραφος 4: Ο Παιδικός Σταθμός διοικείται από 
το Διοικητικό Συμβούλιο που αποτελείται από πέντε 
(5) μέλη, τα οποία, μαζί με τους αναπληρωτές τους, 
ορίζονται από το Δημοτικό Συμβούλιο του Δήμου Μου¬ 
δανιών. Μέλη του Διοικητικού Συμβουλίου είναι ο Δή¬ 
μαρχος και δύο (2) Δημοτικοί Σύμβουλοι ή τρεις (3) 
Δημοτικοί Σύμβουλοι, δύο (2) δημότες ή κάτοικοι που 
είναι χρήστες των υπηρεσιών του Παιδικού Σταθμού ή 
που έχουν ανάλογη επαγγελματική ή κοινωνική δράση 
ή ειδικές γνώσεις ανάλογες με το σκοπό λειτουργίας 
του Παιδικού Σταθμού, καθώς και ένας εκπρόσωπος των 
εργαζομένων σε αυτόν, εφόσον στον Παιδικό Σταθμό 
απασχολούνται περισσότεροι από δέκα (10) εργαζόμε¬ 
νοι. Ο ανωτέρω εκπρόσωπος προτείνεται από την Γενική 
Συνέλευση των τακτικών υπαλλήλων εντός προθεσμίας 
δεκαπέντε (15) ημερών από τότε που θα αποσταλεί η 
σχετική πρόσκληση και λαμβάνει τη θέση ενός εκ των 
δημοτών στο Διοικητικό Συμβούλιο. 

Ένας από τους Δημοτικούς Συμβούλους που συμμετέ¬ 
χουν στο Διοικητικό Συμβούλιο ορίζεται από την Μειο¬ 
ψηφία του Δημοτικού Συμβουλίου του Δήμου Μουδανιών. 
Σε περίπτωση που η Μειοψηφία δεν ορίσει Σύμβουλο ή 
εκείνος που έχει ορισθεί παραιτηθεί χωρίς να αντικα- 
τασταθεί, μετέχει σύμβουλος της Πλειοψηφίας. 

Μετά από τον ορισμό των μελών, το Δημοτικό Συμβού¬ 
λιο Μουδανιών εκλέγει από τα μέλη αυτά τον Πρόεδρο 
και τον Αντιπρόεδρο του Διοικητικού Συμβουλίου. 

Στην περίπτωση που ως μέλος έχει ορισθεί από το 
Δημοτικό Συμβούλιο ο Δήμαρχος, αυτός αυτοδικαίως 
καθίσταται και Πρόεδρος του Διοικητικού Συμβουλίου. 

Η θητεία των μελών του Διοικητικού Συμβουλίου του 
Παιδικού Σταθμού ορίζεται με την απόφαση του Δη¬ 
μοτικού Συμβουλίου και λήγει πάντοτε με την εγκατά¬ 
σταση του νέου Διοικητικού Συμβουλίου. Τα μέλη του 
Διοικητικού Συμβουλίου μπορούν να αντικατασταθούν 
κατά τη διάρκεια της θητείας τους με απόφαση Δημο¬ 
τικού Συμβουλίου για σοβαρό λόγο που ανάγεται στην 
άσκηση των καθηκόντων τους. 

Τον Πρόεδρο του Διοικητικού Συμβουλίου, σε περί¬ 
πτωση απουσίας ή κωλύματος, αναπληρώνει ο Αντι¬ 
πρόεδρος. 

Κατά τα λοιπά, ισχύει η υπ’ αριθμ. 885/24.12.1997 από¬ 
φαση του Γ ενικού Γ ραμματέα της Περιφέρειας Κεντρι¬ 
κής Μακεδονίας (Φ.Ε.Κ. 268/τ. Β718.3.1998), όπως αυτή 
τροποποιήθηκε με την υπ’ αριθμ. 18/1.3.2004 απόφαση 
του Γ ενικού Γ ραμματέα της Περιφέρειας Κεντρικής Μα¬ 
κεδονίας (ΦΕΚ 606/Α/26.4.2004). 

Επομένως, η συστατική πράξη του Δημοτικού Παιδικού 
Σταθμού Ν. Μουδανιών, μετά τις ανωτέρω τροποποιή¬ 
σεις διαμορφώνεται πλέον ως εξής: 

1. Συστήνεται Νομικό Πρόσωπο στο Δήμο Μουδανιών με την 
επωνυμία «Δημοτικός Παιδικός Σταθμός Ν. Μουδανιών». 

2. Σκοπός του συνιστώμενου Νομικού Προσώπου είναι 
η καθημερινή φύλαξη, φροντίδα, ημερήσια διατροφή, 
διαπαιδαγώγηση, συναισθηματική, κοινωνική, ψυχοσω¬ 
ματική ανάπτυξη των παιδιών, η προπαρασκευή τους 
για τη φυσική μετάβασή τους από την οικογενειακή ζωή 
στο σχολικό περιβάλλον. 

3. Πόροι του Νομικού Προσώπου: 

α) ετήσια επιχορήγηση από τον κρατικό προϋπολο¬ 
γισμό, 

β) ετήσια επιχορήγηση του Δήμου Μουδανιών, που 
ανέρχεται έως το ποσό των 150.000 ευρώ, καθώς και 
τυχόν έκτακτη επιχορήγηση, 


γ) μηνιαία οικονομική εισφορά (τροφεία) από τις οι¬ 
κογένειες των φιλοξενουμένων παιδιών, 

δ) δωρεές, κληρονομιές, κληροδοσίες, επιχορηγή¬ 
σεις, 

ε) έσοδα από τη δική τους περιουσία. 

4. Ο Παιδικός Σταθμός διοικείται από το Διοικητικό 
Συμβούλιο, που αποτελείται από πέντε (5) μέλη, τα οποία, 
μαζί με τους αναπληρωτές τους, ορίζονται από το Δημο¬ 
τικό Συμβούλιο του Δήμου Μουδανιών. Μέλη του Διοικη¬ 
τικού Συμβουλίου είναι ο Δήμαρχος και δύο (2) Δημοτικοί 
Σύμβουλοι ή τρεις (3) Δημοτικοί Σύμβουλοι, δύο (2) δη¬ 
μότες ή κάτοικοι που είναι χρήστες των υπηρεσιών του 
Παιδικού Σταθμού ή που έχουν ανάλογη επαγγελματική ή 
κοινωνική δράση ή ειδικές γνώσεις ανάλογες με το σκο¬ 
πό λειτουργίας του Παιδικού Σταθμού, καθώς και ένας 
εκπρόσωπος των εργαζομένων σε αυτόν, εφόσον στον 
Παιδικό Σταθμό απασχολούνται περισσότεροι από δέκα 
(10) εργαζόμενοι. Ο ανωτέρω εκπρόσωπος προτείνεται 
από τη Γ ενική Συνέλευση των τακτικών υπαλλήλων εντός 
προθεσμίας δεκαπέντε (15) ημερών από τότε που θα 
αποσταλεί η σχετική πρόσκληση και λαμβάνει τη θέση 
ενός εκ των δημοτών στο Διοικητικό Συμβούλιο. 

Ένας από τους Δημοτικούς Συμβούλους που συμμετέ¬ 
χουν στο Διοικητικό Συμβούλιο ορίζεται από την Μειο¬ 
ψηφία του Δημοτικού Συμβουλίου του Δήμου Μουδανιών. 
Σε περίπτωση που η Μειοψηφία δεν ορίσει Σύμβουλο ή 
εκείνος που έχει ορισθεί παραιτηθεί χωρίς να αντικα- 
τασταθεί, μετέχει σύμβουλος της Πλειοψηφίας. 

Μετά από τον ορισμό των μελών, το Δημοτικό Συμβού¬ 
λιο Μουδανιών εκλέγει από τα μέλη αυτά τον Πρόεδρο 
και τον Αντιπρόεδρο του Διοικητικού Συμβουλίου. 

Στην περίπτωση που ως μέλος έχει ορισθεί από το 
Δημοτικό Συμβούλιο ο Δήμαρχος, αυτός αυτοδικαίως 
καθίσταται και Πρόεδρος του Διοικητικού Συμβουλίου. 

Η θητεία των μελών του Διοικητικού Συμβουλίου του Παι¬ 
δικού Σταθμού ορίζεται με την απόφαση του Δημοτικού 
Συμβουλίου και λήγει πάντοτε με την εγκατάσταση του νέου 
Διοικητικού Συμβουλίου. Τα μέλη του Διοικητικού Συμβουλίου 
μπορούν να αντικατασταθούν κατά τη διάρκεια της θητείας 
τους με απόφαση Δημοτικού Συμβουλίου για σοβαρό λόγο 
που ανάγεται στην άσκηση των καθηκόντων τους. 

Τον Πρόεδρο του Διοικητικού Συμβουλίου σε περί¬ 
πτωση απουσίας ή κωλύματος αναπληρώνει ο Αντι¬ 
πρόεδρος. 

5. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από το Πρόεδρο του Διοικη¬ 
τικού Συμβουλίου και όταν αυτός κωλύεται ή είναι απών, 
από τον Αντιπρόεδρο. 

6. Περιουσία του Νομικού Προσώπου αποτελεί το κτί¬ 
ριο και το οικόπεδο του Παιδικού Σταθμού. 

7. Το προσωπικό που υπηρετεί στο μεταβιβαζόμενο Κρα¬ 
τικό Παιδικό Σταθμό σε οργανικές θέσεις ή με σχέση εργα¬ 
σίας ιδιωτικού δικαίου αορίστου χρόνου 31.12.1997, αυτοδί¬ 
καια μετατάσσεται στο συνηστόμενο Νομικό Πρόσωπο. 

8. Το υπό σύσταση Νομικό Πρόσωπο «Δημοτικός Παιδικός 
Σταθμός Ν. Μουδανιών» είναι καθολικός διάδοχος του υπό 
κατάργηση «Κρατικού Παιδικού Σταθμού Ν. Μουδανιών». 

Με την παρούσα απόφαση καμία άλλη δαπάνη δεν 
προκαλείται στον προϋπολογισμό του Δήμου πλην της 
αναφερομένης στην παρ. 3β για το τρέχον, αλλά και τα 
επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 26 Σεπτεμβρίου 2007 

Με εντολή Γ ενικού Γ ραμματέα Περιφέρειας 
Η Διευθύντρια 
ΣΤΑΜΑΤΙΑ ΚΛΑΜΟΥΡΗ 

